CELEX: C2006/108/13
Language: et
Date: 2006-05-06 00:00:00
Title: Kohtuasi C-126/06: Eelotsusetaotlus, mille esitas Diikitiko Protodikio Tripoleos (Tripoli esimese astme halduskohus, Kreeka)  3. märtsil 2006  — Carrefour — Marinopoulos  versus  Nomarkhiaki Aftodiikisi Triopleos (Tripoli departemangu administratsioon)

6.5.2006   
            
            
               ET
            
            
               Euroopa Liidu Teataja
            
            
               C 108/8
            
         Eelotsusetaotlus, mille esitas Diikitiko Protodikio Tripoleos (Tripoli esimese astme halduskohus, Kreeka) 3. märtsil 2006 — Carrefour — Marinopoulos versus Nomarkhiaki Aftodiikisi Triopleos (Tripoli departemangu administratsioon)
   (Kohtuasi C-126/06)
   (2006/C 108/13)
   Kohtumenetluse keel: kreeka
   Eelotsusetaotluse esitanud kohus
   Diikitiko Protodikio Tripoleos (Tripoli esimese astme halduskohus, Kreeka)
   Esitamise kuupäev: 3. märts 2006
   Põhikohtuasja pooled
   
      Hageja: CARREFOUR — MARINOPOULOS.
   
      Kostja: Nomarkhiaki Aftodiikisi Triopleos.
   Eelotsuse küsimused
   
               a.
            
            
               Kas eelotsusetaotluse põhjendustes mainitud eelnev luba, mis on nõutav “bake-off” toodete turustamisel, kujutab endast EÜ artikli 28 mõttes koguseliste piirangutega samaväärset meedet?
            
         
               b.
            
            
               Kui vastus esimesele küsimusele on jaatav siis, kas pagariäri tegutsemise tingimuseks oleva eelneva loa nõudmise eesmärk on puhtalt kvalitatiivne selles mõttes, et see üksnes eristab turustatavale leivale kvalitatiivselt iseloomulikke omadusi (lõhn, maitse, värvus ja kooriku välimus) ning tema toiteväärtus (5. novembri 2002. aasta otsus kohtuasjas C-325/00: komisjon v. Saksamaa, EKL 2002, lk I-9977) või on selle eesmärk kaitsta tarbijat ja rahvatervist kvaliteedi võimaliku halvenemise eest (Kreeka riiginõukogu otsus 3852/2002)?
            
         
               c.
            
            
               Võttes arvesse asjaolu, et eespool viidatud piirangut kohaldatakse vahet tegemata kõikidele, nii kodumaistele kui ühenduse “bake-off” toodetele, siis kas see küsimus on seotud ühenduse õigusega ja kas see piirang mõjutab otseselt või kaudselt, tegelikult või tõenäoliselt nende toodete liikmesriikide vahelist turustamist?